b'\n_START_ARTICLE_\nFi\xc5\xbeolova muha\n_START_SECTION_\nOpis\n_START_PARAGRAPH_\nOdrasla fi\xc5\xbeolova muha dose\xc5\xbee v dol\xc5\xbeino med 4,5 in 5,5 mm, \xc5\xbeerka pa med 5 in 6,5 mm. Muha ima 3-6 generacij na leto, vendar je le prva generacija \xc5\xa1kodljivec na kale\xc4\x8dih rastlinah. Samica spomladi odlo\xc5\xbei ve\xc4\x8d 100 jaj\xc4\x8dec v zemljo. Razvoj li\xc4\x8dinke traja 3 tedne. \xc5\xbderke izjedajo nabrekla semena, kal\xc4\x8dke, koreninski vrat, poleg ob\xc5\xbeiranja kale\xc4\x8dih rastlin pa se lahko prehranjujejo tudi z odmrlo rastlinsko hrano in hlevskim gnojem. Prezimi v tleh kot buba iz katere spomladi znova izleti muha.'